b'\n_START_ARTICLE_\nTombak\n_START_PARAGRAPH_\nTombak er en meget duktil (str\xc3\xa6kbar) messing legering. Messing best\xc3\xa5r prim\xc3\xa6rt af kobber og zink og tombak kendetegnes af et h\xc3\xb8jt kobberindhold p\xc3\xa5 ca. 80-90\xc2\xa0%. Farven varierer fra r\xc3\xb8dlig til gylden. Korrosionsbestandigheden er god.\n_START_SECTION_\nAnvendelser\n_START_PARAGRAPH_\nLegeringen anvendes til b\xc3\xa6lge. Den finder ogs\xc3\xa5 fra tid til anden anvendelse i arkitekturen, hvor Tietgenkollegiet i \xc3\x98restaden i K\xc3\xb8benhavn og Diakonissestiftelsens Hospice er illustrative eksempler fra moderne tid.'